Շնորհավորելով տոնի առթիվ՝ բացման խոսքում Վիգեն Հարությունյանը վերհիշել է, թե ինչպես 26 տարի առաջ Հադրութի համար ճակատագրական այս օրը. ադրբեջանական բանակը լայնամասշտաբ ռազմական գործողություններ սկսեց Հադրութի ուղղությամբ: Չնայած բազում զոհեր ունեցան, սակայն Հադրութը չծնկեց թշնամու առաջ. նա հակառակորդին տվեց արժանի հակահարված: Հայ քաջորդիները կարողացել են ոչ միայն Արցախի հարավային դարպասն անառիկ պահել, այլև հետ շպրտել թշնամուն մինչև իր որջը: Ռազմական գործողություններին զուգահեռ` 1992 թվականի օգոստոսին Հադրութում ձևավորվել է 1-ին պաշտպանական շրջանը: